Diari Oficial de la Generalitat Valenciana


Sumari del DOGV 8522, del 04-04-2019 (2019/3393)

ACORD de 29 de març de 2019, del Consell, pel qual s'autoritzen transferències de crèdits entre capítols i programes de la Conselleria de Sanitat Universal i Salut Pública per un import global de 7.500.000 euros. Expedient 10.003/19-032.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8522

Data del DOGV
:   04-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3393


Data del document
:   29-03-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 29 de març de 2019, del Consell, pel qual s'autoritzen transferències de crèdits entre capítols i programes de la Conselleria de Sanitat Universal i Salut Pública per un import global de 7.500.000 euros. Expedient 10.003/19-032. [2019/3393]  
En el capítol quart del programa 412.25, Serveis generals de la Secretaria Autonòmica de Salut Pública i del Sistema Sanitari Públic, figura la línia de transferència T0440, destinada als col·lectius en situació de pobresa farmacèutica: titulars i beneficiaris de la renda valenciana d'inclusió i altres col·lectius assimilables, amb una dotació de 69.179.944 d'euros. La Direcció General de Farmàcia i Productes Sanitaris informa que les persones titulars de la renda valenciana d'inclusió, un dels col·lectius protegits en la línia esmentada, estan exemptes de l'aportació farmacèutica, d'acord amb el que disposa la Llei 29/2006, de 26 de juliol, de garanties i ús racional dels medicaments i productes sanitaris, la qual cosa permet preveure disponibilitats en aquesta.  
  
La Conselleria de Sanitat Universal i Salut Pública proposa la transferència d'aqueixes disponibilitats per a incrementar la dotació del capítol segon de diferents programes, a fi d'atendre diverses actuacions per a despeses de funcionament, entre les quals cal destacar la pròrroga d'un contracte d'assegurança de responsabilitat civil, contractes de places assistencials en règim de comunitat terapèutica, adquisició de vacunes fins al final d'exercici i obligacions derivades del funcionament dels centres integrats de salut pública.  
A aquest efecte, i en virtut del que es disposa en els articles 21 i 23 de la Llei 28/2018, de 28 de desembre, de pressupostos de la Generalitat per a l'exercici 2019, a proposta del conseller d'Hisenda i Model Econòmic, el Consell, amb la deliberació prèvia, en la reunió de 29 de març de 2019,  
  
  
ACORDA  
  
Primer  
Autoritzar una minoració de crèdit en l'aplicació 29.92.67.796.27.8 per import de 7.500.000 euros que implica la minoració de la línia de transferència T0440, amb el detall següent:  
  
Codi Denominació Dotació anterior Modificació Dotació actual  
T0440 Ajudes pobresa farmacèutica 09.317.024 - 7.696.311 2.500.000  
  
  
Segon  
Autoritzar un increment de crèdit en les aplicacions i pels imports següents:  
  
Aplicació Import  
58.16.13.421.29.7 950.000  
21.32.27.446.86.1 450.000  
12.66.68.282.28.9 5.000.000  
57.46.24.459.21.1 1.100.000  
Total 7.500.000  
  
  
València, 29 de març de 2019  
  
La consellera secretària,  
MÓNICA OLTRA JARQUE